Up-62/04
Natisni
Opravilna št.:
Up-62/04
Datum odločitve:
17. 11. 2004
ECLI:
ECLI:SI:USRS:2004:Up.62.04
Akt:
Ustavna pritožba družbe A. zoper sodbo Okrožnega sodišča v Ljubljani št. II Pg 111/98 z dne 6. 10. 1999
Izrek:
Ustavna pritožba družbe A. zoper sodbo Okrožnega sodišča v Ljubljani št. II Pg 111/98 z dne 6. 10. 1999 se zavrže.
Evidenčni stavek:
Ker procesna predpostavka izčrpanosti pravnih sredstev ni podana, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 1. 2004
Vrsta odločitve:
sklep
Vrsta rešitve:
zavrženje
Dokument:
US24059
Up-62/04-8
17. 11. 2004
SKLEP
Ustavno sodišče je v postopku za preizkus ustavne pritožbe družbe A., kovinsko, predelovalno, trgovsko in gostinsko podjetje, d.o.o., Ž., ki jo zastopa direktorica B. B., na seji senata dne 26. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. zoper sodbo Okrožnega sodišča v Ljubljani št. II Pg 111/98 z dne 6. 10. 1999 se zavrže.
Obrazložitev
1. Pritožnica vlaga ustavno pritožbo zoper sodbo Okrožnega sodišča v Ljubljani št. II Pg 111/98 z dne 6. 10. 1999. Zoper navedeno sodbo je napovedala pritožbo in jo tudi vložila, vendar je Okrožno sodišče v Ljubljani s sklepom z dne 17. 12. 2002 odločilo, da se šteje, da je napoved pritožbe tožeče stranke umaknjena. Z vlogo z dne 8. 7. 2004 je Ustavno sodišče obvestila, da je Višje sodišče v Ljubljani dne 9. 6. 2004 sklep Okrožnega sodišča z dne 17. 12. 2002 razveljavilo.
Sodišču prve stopnje je naložilo, naj najprej odloči o pritožničinem predlogu za oprostitev plačila sodne takse za pritožbo.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. V obravnavani zadevi niso izčrpana niti redna pravna sredstva. Če bo pritožnica s predlogom za oprostitev plačila sodne takse uspela, bo moralo Višje sodišče najprej odločiti o pritožbi. Če s predlogom ne bo uspela, pa bo imela možnost po izčrpanju pravnih sredstev vložiti novo ustavno pritožbo. Ker za obravnavanje ustavne pritožbe ni izpolnjena procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnikom Ustavnega sodišča. Ker se v zakonskem roku za sprejem niso izrekli trije sodniki, ustavna pritožba ni bila sprejeta v obravnavo.
Predsednica senata
mag. Marija Krisper Kramberger